Diari Oficial de la Generalitat Valenciana


Sumari del DOGV 3559, del 12-08-1999 (1999/7352)

RESOLUCIÓ de 30 de juliol de 1999, de la consellera de Benestar Social, per la qual s'obri un nou termini de sol·licitud per a les ajudes contemplades en el capítol II, Secció Segona: subvenció de centres gestionats per institucions, entitats locals i entitats Privades sense fi de lucre, per als centres d'atenció infantil de 0 a 3 anys, de titularitat municipal, de l'Ordre de 18 de desembre de 1998, de la Conselleria de Benestar Social, per la qual es regulen i convoquen ajudes dirigides el manteniment del pla de mesures d'inserció social, així com al de distints Programes, Serveis i Centres d'intervenció, atenció familiar i promoció de l'adopció, en l'àmbit de la família i adopció, per a l'exercici de 1999 (DOGV 3.406, de 5 de gener).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3559

Data del DOGV
:   12-08-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/7352


Data del document
:   30-07-1999

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * suport econòmic
    * família
    * adopció

RESOLUCIÓ de 30 de juliol de 1999, de la consellera de Benestar Social, per la qual s'obri un nou termini de sol·licitud per a les ajudes contemplades en el capítol II, Secció Segona: subvenció de centres gestionats per institucions, entitats locals i entitats Privades sense fi de lucre, per als centres d'atenció infantil de 0 a 3 anys, de titularitat municipal, de l'Ordre de 18 de desembre de 1998, de la Conselleria de Benestar Social, per la qual es regulen i convoquen ajudes dirigides el manteniment del pla de mesures d'inserció social, així com al de distints Programes, Serveis i Centres d'intervenció, atenció familiar i promoció de l'adopció, en l'àmbit de la família i adopció, per a l'exercici de 1999 (DOGV 3.406, de 5 de gener). [1999/X7352]
  
En l'Ordre de 18 de desembre de 1998, de la Conselleria de Benestar Social, es van regular i van convocar, entre altres, ajudes dirigides el manteniment de Centres d'atenció infantil de 0 a 3 anys, de titularitat municipal. Una vegada acabat el termini de sol·licitud, i resoltes positivament totes les sol·licituds presentades per a estes ajudes, existeix crèdit disponible en la línia pressupostària 403/1999, destinada específicament a entitats locals, per la qual cosa procedeix obrir de nou el termini de convocatòria, amb la finalitat que altres entitats locals puguen acollir-se a estes ajudes.
  
Vist l'anterior, resolc:
  
Article únic
  
S'obri un nou termini per a presentar sol·licituds a les ajudes contemplades en el capítol II, Secció Segona: subvenció de centres gestionats per institucions, entitats locals i entitats Privades sense fi de lucre, als centres d'atenció infantil de 0 a 3 anys, de titularitat municipal, de l'ordre anteriorment citada. Les sol·licituds presentades s'atendran a càrrec de la línia de subvenció 403/1999, primera infància (0 a 3 anys).
  
Les sol·licituds es podran presentar a partir del dia següent al de la publicació d'esta resolució en el DOGV, fins al 8 de setembre de 1999, ambdós inclusivament.